Akne 25-aastasel 10.05.12 / Nahahaigused
Külastaja küsib:
Tere Kristi
Viimase paari kuuga on mu näonahk täiesti käest ära läinud. Kuigi mul ka muidu päris hell ja tundlik nahk ning nooremas eas kannatasin allergiate küüsis, siis sellist asja ei ole ma kunagi varem kogenud.
Nov 2011 tekkis mul pärmseen silmade ümber ja kuna ma keeldun antibiootikume söömast, siis elimineerisin suhkrud, süsivesikud ja sõin ainult puhast orgaanilist toortoitu. Kuu ajaga oli silmadeümbrus korras ja enesetunne kui ei kunagi varem.
Kahjuks kuna olen täiskohaga töötav iseennast majandav üliõpilane, siis kannatan päris suure stressi all. Alates dets 2011 kuni märts 2012 lõin tervislikkudele eluviisidele käega (lihtsalt ei olnud aega, et kodus kokata) ja sellest ajast on näonahk hakanud käest minema.
Eriti hulluks läks aga asi kuskil kuu aega tagasi. Sellel hetkel läksin tagasi niiöelda super dieedile, mis siis annab kõik vajalikud ained, vitamiinid organismile. Peale seda nägid kõik mu tuttavad, et oo mu näonahk hakkab tagasi siledaks minema.
Neli päeva tagasi, lõi mul kõik uuesti välja kui mitte hullemini. Terve nägu on punaseid peadega punne täis. Nahk on ülikuiv. Ise arvan, et see võis olla seotud mu päevade algusega, mis oleks isegi mõistetav, kuigi mul ei ole kunagi varem sellist juhtu olnud.
Mul on muidu tsükkel väga paigast ära, vahel ei ole kuid, isegi aasta on vahele jäänud, ja siis käib nagu kellavärk. Veebruaris olid muidu viimati ja nüüd siis mai algul kohe. Ka veritsus oli ainult 1 ja pool päeva, ja siis ainult veidi määris, et muidu teistel kordadel ikka päevad kuskil 5-6 päeva ja korraliku voolusega. Beebipille ei võta, ka muid ravimeid mitte. Alkoholi harva, ei suitseta, toitun tervislikult ja teen mõõdukalt trenni.
Olen kosmeetikast loobunud (ise ka ei usu), ühtegi niisutajat ei julge kasutada, ei koori, nahka ei näpi.
Ei oska lihtsalt midagi peale hakata. Mõtlesin, et kas äkki hormonaalsed probleemid. Kelle juurde peaksin oma murega pöörduma, kas asi välistes tegurites, või äkki seest poolt miski valesti? Tahan oma ilusat noort ja tervet nahka tagasi...
Suured tänud ka kõige väiksema abi eest!
Arst vastas:
dr Kristi Abram
Dermatoveneroloog
Tere! Jah, akne tekkimisel on hormoonidel oma tähtis roll. Kui menstruatsioontsükkel on paigast ära, siis tuleb kindlasti külastada naistearsti ja teha häirete põhjused kindlaks (kodune rasedustest oleks ka mõistlik ära teha), naistearsti juurde pöördumiseks vähemalt Eestis saatekirja pole vaja.
Teiseks, mulle tundub, et elate küllaltki pingelist ja stressirohket elu. Ka stresshormoonid võivad sarnaselt suguhormoonidega (natukene küll vähem, aga siiski) rasueritumist mõjutada. Vaadake kõik oma kohustused kriitiliselt üle, võib-olla on võimalik midagi vähendada.
Kolmandaks, momendil pole ühegi teadusliku uuringut, mis tõestaks, et akne oleks tugevalt toitumisega seotud, seega soovitan toituda küll tervislikult, kuid mitte järgida kramplikult oma toitumispõhimõtteid, muidu suurendate ainult stressitaset.
Neljandaks, enamus aknevastaseid ravimeid, mis tõhusalt toimivad (v.a.bensoüülperoksiid, mida juba olete kasutanud), on siiski saadaval ainult retsepti alusel, seetõttu peaksite Eestisse jõudes ikka nahaarsti juurde näitama minema. Õnneks saatekirja pole Teil vaja, tuleb ainult aeg õigeaegselt kirja panna. Betametasooni enam ärge kasutage, lokaalsed hormoonid ei ole akne korral näidustatud ja teevad Teie näole pigem halba kui head. Teile parimat soovides,
Kristi Abram
Nõuanded teemal: Nahahaigused
Mul on aastaid olnud probleeme aknega. Akne on arstide sõnul keskmise raskusega. Kuna nahaarsti poolt kirjutatud Dalacin ning Skinoren pole eriti aidanud, siis olen günekoloogil palunud endale Loette tablette ...
Vastas dr Heli Raudsepp
Mul on raske mingit seisukohta Teid nägemata võtta. Akne raviks on saadaval erinevaid ja väga tõhusaid ravimeid, mille retsepti saate nahahaiguste arstilt. Keskmise raskusega akne raviks jäävad Skinoren ...Loe edasi
Palun soovitage Tallinnas just spetsiaalselt tugeva akne probleemiga tegelevaid arste. Minu elukaaslasel(mees) on juba aastaid põletikulised vistrikud nii seljal kui kõhul ja näol...määrime küll spets ...
Vastas dr Sirje Liiv
Minu arvates tegelevad kõik dermatoloogid akne ravimisega, kaasaarvatud raske akne vorm. Raskusastme üle otsustab arst. Raske akne raviks kasutatakse üldravi, st tablette.Loe edasi
Mure on suur oma tütre akne pärast. Vastavalt nahaarsti soovitustele, on kasutatud skinoreni ja imex salvi, seega 2 tuubi tarvitatud 3 kuu jooksul, kuid mitte mingeid tulemusi ei ole. Tahaks teada, kas ...
Vastas dr Airi Põder
Akne on haigus, mis nõuab peaaegu alati väga pikaajalist ravi. Akne puhul ei tehta mitte kusagil maailmas mitte mingeid erilisi uuringuid individuaalselt, kuna ravi sõltub iga konkreetse patsiendi puhul ...Loe edasi
Kas roaccutane välja kirjutamiseks peab olema raske vormiga akne või kirjutatakse see ka keskmise akne vormiga välja ?
Vastas dr Airi Põder
Roaccutane välja kirjutamine sõltub ikka konkreetsest haigusjuhust.
Reeglina kirjutatakse seda rohtu välja raskete akne vormide puhul. Aga ka keskmise raskusastmege akne puhul kui muu eelnev ravi ...
Tere, küsimus järgmine: olen 25, alati on olnud probleemne nahk, praegu vistrikke peaaegu ei tekki. Aga kogu aeg põskedel on komedoonid ja valged nn. punnid. Käisin nahaarsti juures, soovitati Aknefug'i ...
Vastas dr Heli Raudsepp
Eucerini tooteid võib kasutada raseduse ajal ,kuid ravi osas ma Teid nägemata midagi soovitada ei saa.Loe edasi
Lp. doktor.
Arstid räägivad, et akne on ravitav. Tahan teada, kas akne on natukene ravitav või täielikult välja ravitav ning kuidas see viimasel juhul toimub.
Vastas dr Sirje Liiv
Kui on kerge või keskmise raskusega akne vorm, kasutatakse välispidiseid vahendeid, millega akne hoitakse kontrolli all kuniks ta enam ei ägene. Kui aga akne on raske või ei allu paiksetele ravimitele, ...Loe edasi
kas tartus on nahaarste, kelle juurde on võimalik minna tasuta? mul on akne ja ma tahan sellest vabaneda. mu enesehinnang on ka langenud ja ma ei saa kanda enam oma lemmik riideid.
ette tänades,
Vastas dr Heli Raudsepp
Lausa tasuta dermatoloogi vastuvõtule ei pääse. Tartu Ülikooli Kliinikumis on visiiditasu 25-50 EEK. Erakliinikutes on vastuvõtutasud kõrgemad.Loe edasi
tere, on keha ja nägu seda täis, et tahaks lahti saada, et milline ravim oleks tõhus ja kiiretoimeline
Vastas dr Sirje Liiv
Võtke palun number nahaarsti vastuvõtule ning varuge aega ja kannatust raviküsimusega tegelemiseks. Tänapäevaste ravivahenditega on akne ravitav.
S.Liiv
Kas on võimalik, et klooritatud basseinivesi põhjustab akne ägenemist?
Olen käinud 1-2 korda nädalas ujumas ja olen märganud, et lõual ja
põskedel on akne hullemaks läinud.
Vastas dr Heli Raudsepp
Teaduslikku põhjendust sellele küll ei ole, et kloorivesi aknet põhjustaks või ägestaks.Loe edasi
Milliseid näohooldusvahendeid võiks akne puhul kasutada, kas on mingit
spetsiaalset apteegisarja, mis poleks nii kallis kui salongisarjad?
Tänan!
Vastas dr Heli Raudsepp
Aknele kalduva näonaha hoolduseks on apteegis müügil Eucerin sari (rohelise korgi- ja sildiga tooted)Loe edasi
Vaata kõiki nõustamisi